leikjanámskeið iv - dagar 3 og 4
dagur 3
dagurinn byrjaði á morgunmat eins og vanalega og fengu krakkarnir svo að heyra sögu um týnda sauðinn. eftir morgunstundina var meðal annars boðið upp á smíði, mála og íþróttahús. eftir hádegismatinn kom óvæntur gestur, prófessor kaldársel, sem hafði fundið fjárssjóðskort. prófessorinn fékk krakkana til að leita að fjársjóðnum með sér sem þau fundu og þótti krökkunum það mjög skemmtilegt.
dagur 4
krakkarnir komu með rútu upp í kaldársel og fengu góðan morgunmat og lá leið þeirra svo á morgunstund þar sem þau heyrðu sögu um sakkeus. eftir morgunstundina var frjáls tími þar sem boðið var meðal annars upp á tarzan leik, smíði og litastund. eftir hádegismatinn var svo lagt af stað í göngu í valaból þar sem krakkarnir fengu kaffitíma dagsins. Þegar komið var til baka var boðið upp á vatnstríð, vað og alls konar útiveru þar sem veðrið var mjög gott. kvöldmaturinn vad svo ekki af verri endanum, en boðið var upp á pizzur. haldin var alvöru kaldársels kvöldvaka með fullt af lögum, leikritum og hugleiðingu frá foringja og fengu börnin ís í kvöldkaffi. Öll börnin sofnuðu svo sátt og sæl eftir góðan og viðburðaríkan dag.
16. júlí komu krakkarnir hressir og kátir upp í kaldársel og fengu góðan morgunmat. Í morgunstundinni var sögð sagan um týnda soninn og hlustaðu krakkarnir vel á. eftir morgunstundina var boðið upp á kókoskúlugerð, smíði og frjálsan tíma. eftir hádegismatinn var hæfileikasýning og skemmtu strákarnir sér vel! gengið var í kaldárselshellana og voru kókoskúlurnar borðaðar þar ásamt því að hellarnir voru skoðaðir vel og vandlega og heyrðu krakkarnir sögu um jón spæjó. Þegar komið var til baka í kaldársel biðu súkkulaðibitasmákökur eftir krökkunum. Það kom smá rigning en krökkunum fannst það ekki skipta máli og léku sér mikið úti þangað til foreldrarnir sóttu þau þau.